2022. JÚLIUS 5.
4. SZAKASZ - ÉRKEZÉS CALAIS-BE
Jasper Philipsen apait-anyait belead ebbe a sprintbe.
Philipsen előre küzdi magát.
- Philipsen azt hiszi, hogy ő nyert! - Igen.
Philipsen ünnepel. Azt hiszi, ő nyerte a szakaszt.
Miért is ne?
De Wout van Aert már előtte beért.
Wout van Aert egy káprázatos támadással megnyeri a szakaszt.
Ez meg mi a fasz volt?
Azt hittem, én nyertem a negyedik szakaszt.
Jasper néha a saját kis világában él.
Jasper Philipsen vagyok. A becenevem „Katasztrófa Jasper”.
Próbálunk egy csapatként dolgozni vele,
de itt nincs helye katasztrófának.
TOUR DE FRANCE: A PELOTON SZÍVÉBEN
B TERV
Mehet.
- Minden oké? - Aha.
SPORTIGAZGATÓ
- Abba nézzek? - Igen.
Christoph Roodhooft vagyok.
Az öcsémmel ketten vezetjük az Alpecin-Deceuninck kerékpárcsapatot.
AZ ALPECIN-DECEUNINCK MENEDZSERE
Én és a bátyám 2009-ben indítottuk a csapatot.
Tavaly vettünk részt először csapatként a Tour de France-on.
Minden nagyon új volt a számunkra.
És Mathieu van der Poel teljes erejével támad!
Amikor Mathieu szakaszt nyert,
és sárga trikót szerzett a Tour de France-on,
tudtuk, hogy végre megérkeztünk.
Mathieu egy sztár a bringázás világában.
Már 15 éves kora óta versenyzik.
Ez a csapat az övé is. Mi hárman hoztuk létre a csapatot.
Klassz volt látni, ahogy alakul, és hogy én is a részese lehettem.
2022. MÁJUS
De idén már túl sok versenyen vettem részt, és ez nem ideális.
Ezt nem gondoltam át alaposan.
És három hét múlva indul a Tour.
EDZŐTÁBOR
Nem ismerek még egy olyan bringást,
aki olyan szintű önpusztítást képes végezni, mint ő.
Néha ijesztő nézni, ahogy csúcsra járatja magát.
A Giro óta romlik a teljesítménye az edzéseken.
Rengeteg energiát használtam fel, és emiatt marha nehéz lesz a Tour.
Mi nem tudunk 20 bringás közül válogatni,
hogy kit vigyünk a Tourra.
Hölgyeim és uraim, az Alpecin-Deceuninck!
Elsőként itt a holland szupersztár, Mathieu van der Poel!
Az Alpecin egy kicsike másodosztályú csapat.
Szakaszgyőzelmekre hajtanak,
és minden reményüket Mathieu van der Poelba fektetik.
Elkezdődött a visszaszámlálás.
Hamarosan kezdetét veszi a Tour második szakasza.
...kettő, egy, indulás!
2. SZAKASZ 202,2 KM
Mathieu van der Poel a szakasz eleje óta a boly végén teker,
és nagyon nem úgy fest, mintha a győzelemért harcolna.
3. SZAKASZ 182 KM
Meglepő van der Poelt még mindig hátul látni.
Vajon mikor fog végre villantani valamit?
Van der Poel a favoritokhoz képest nagyon későn ér be a célba.
Ez hatalmas csalódás.
Nagy reményeket fűztünk van der Poelhoz, de ma nem volt a topon.
Jelenleg csak az árnyéka vagyok önmagamnak,
és ez nagyon bosszantó.
Mi lehet az oka?
Nem tudom. Bárcsak meg tudnám mondani! De gőzöm sincs.
Szerintem a Giro és a Tour túl sok neki egyszerre,
és még nem tudta teljesen összeszedni magát.
Nagyon hosszú lesz ez a Tour Mathieu számára.
Mathieu-re építettük a csapatot,
de egy ponton elég erősnek kell lennünk,
hogy nélküle folytassuk tovább.
Ezt nem így terveztük.
Természetesen vannak más versenyzőink is.
Jaspernek meg kell mutatnia, hogy mire képes.
Nem lesz könnyű, de számunkra ez rendkívül fontos.
Jasper Philipsen vagyok. A specialitásom a sprintelés.
FRANCIA ALPOK
AZ ALPECIN-DECEUNINCK EDZŐTÁBORA
Nagyon nehéz végigcsinálni a Tourt.
Vannak pillanatok, amikor felmerül bennem a kérdés, hogy:
„Basszus, mi a faszt keresek itt? Mit művelek a testemmel?”
Az emberi test számára ez szinte kész öngyilkosság.
Oké, Silvan és Jasper, ti ketten hatperces FTP-intervallumokat csináltok.
Közben csak kétperces pihenők legyenek!
Sprinterként a hegyvidék nagyon megerőltető,
azokat a napokat valahogyan túl kell élni.
Közben várjuk a következő sprintet, a következő nagy lehetőséget,
csak harcolunk tovább, és gőzerővel tapossuk a pedált.
Ki felejtette el az ebédjét? Lefogadom, hogy Jasper Philipsen.
Nem, nem. Majd hozzátok oda nekem a kocsival!
Jasper Philipsen egy nagyon barátságos és empatikus srác.
- Bírja még a lábad? - Aha.
Katasztrófa Jaspernek hívják, aminek nem örülök.
- A becenévnek? - Annak.
Akkor most szaros lett a cipőm, vagy nem?
Olyan?
Folyton ilyesmik történnek.
Néha elfelejtek ezt-azt,
vagy valami más apróság történik, ami olyan, mint egy kisebb katasztrófa.
- Jasper! - Mi az? Mit csináltam már megint?
Mindig veled van valami gond.
A bringázásban fontos az odafigyelés.
Mindent jól kell csinálni.
Nincs rendben, ha ma elfelejti a sisakját,
holnap a zokniját, holnapután meg a cipőjét.
Indulás!
Az utolsó Tour de France-on hatszor volt benne a top háromban,
ami szép teljesítmény, de végül nem volt egyetlen győzelme sem.
A legszebb győzelem, ha megnyered a Champs-Élysées-t Párizsban.
Az volt az utolsó lehetőség a sprintre. És egyben a legcsodálatosabb is.
Wout van Aert támad, Cavendish felkészül!
Philipsen is ott van!
Vajon ki fog győzni? A célfotó fog dönteni! Wout van Aert!
De nem értem el a célom.
Emlékszem, hogy a Tour végét egy pohár pezsgővel ünnepeltem,
de közben sírtam a csalódottság miatt.
Nagyon fájt a dolog.
Jaspernek szakaszokat kell nyernie.
Szeretnénk, ha végre véget érne ez a Katasztrófa Jasperes dolog.
Köszöntök mindenkit a Dunkirkből Calais-be tartó negyedik szakaszon!
A mai a sprinterek napja.
Még sose kellett ilyen sokat várni a győzelemre.
Remélem, a jövő héten rám mosolyog a szerencse,
és sikerül szakaszt nyernem.
De a mai napon Jasperben bizakodunk.
A sík szakasz a sprinterek világa.
Én úgy gondolom, hogy Jasper egy nagyon erős bringás.
Amikor lehetőség adódik sprintelni,
abba két kézzel kapaszkodom, és nem engedem el.
Szólóban vagy, Wout! Wout szólóban nyomja!
Már csak egy kilométer,
és van Aert egyedül van elöl 18 másodperc előnnyel.
Wout van Aert egy káprázatos támadással megnyeri a szakaszt.
Philipsen ünnepel. Azt hiszi, hogy ő nyerte a szakaszt.
De Philipsen ma csak a második lett.
Ez meg mi a fasz volt?
Mekkora szívás!
Azt hittem, én nyertem a negyedik szakaszt.
Szerintem nem látta, hogy van Aert ott van előtte.
Vigyázzanak, utat!
Wout nagyon erős volt. Szerinted is ő volt a legjobb ma?
Igen, az eredményből látszik, milyen erős,
és milyen hihetetlen elszántsággal küzd.
Elképesztő, hogy ekkora előnnyel tudott győzni.
Köszönöm.
- Ez meg mi a franc? - Gyere ide!
Szegénykém!
Hogy vagy?
Jaj, szívem!
Hogy vagy?
- Nem hallottad? - Egy kicsit magamra hagynál?
Aha.
Megvárjalak itt?
Gyere velem egy percre!
Észre se lehetett venni a kivetítőn.
Ezt a pechet!
Nem is írnak róla. Észre se lehetett venni.
Ez annyira ciki!
- Nem hallottad, hogy előtted ért be? - Nem. Egyáltalán hogyan lehetséges ez?
Lehetetlen olyan messziről annyira előre kerülni.
Főleg egyedül!
Ez egyszerűen hihetetlen. Nem normális.
Ez rohadt nagy szívás.
Mindenki rajtam fog nevetni.
A Touron annyit érsz, mint a legutóbbi versenyed,
és ez a verseny nem ment túl fényesen.
Valahogyan széthullott,
és innentől csak egyre nehezebb lesz.
És elkezdődött a Tour de France 11. szakasza.
Nekivágunk a Tour legmagasabban fekvő célvonalának.
Komoly fizikai és mentális kihívás lesz a mai nap.
A hegyi szakaszok azért nagyon fontosak, mert nagyon nehezek.
Alig ért véget az eszméletlenül brutális első hét, és már jön is a hegyvidék.
És ha itt nem vagy formában, akkor nem fogod bírni a végéig.
Szóval 11,3 kilométer és 9,5%-os emelkedés.
Nekem ez ma nagyon nem hiányzik.
AZ ALPECIN-DECEUNINCK KAPITÁNYA
A boly nekivág a mai nap első kategorizálható emelkedőjének.
Négy perc.
A francba!
Újabb húzós nap Mathieu van der Poel számára.
Ismét lemaradt.
Már az első 20 kilométeren rengeteg energiát veszített.
Egy kilométerre vannak a csúcstól.
Mathieu van der Poel két percre van a hegycsúcstól.
A hegyvidék nagyon kínkeserves.
Nem könnyű a legmagasabb szinteken bringázni,
és hogy folyton elvárják a győzelmet.
Nem akarom ezt a nyomást érezni a Touron.
Nagyon esélyes, hogy fel fogja adni.
Most jött a hír, hogy Mathieu van der Poel feladja a Tourt.
- Mathieu megállt. - Megállt?
Látszott, hogy Mathieu van der Poel nagyon kínlódik.
Zárva.
Már a Tour elejétől úgy érzem, hogy nem vagyok önmagam,
és nincs értelme folytatni, ha az utolsóval se bírom tartani a tempót.
Általában nem az az én helyem, szóval...
Őszintén szólva, ez többet árthat, mint amennyit használ.
Szóval nincs értelme folytatni.
Remek napot zár a Jumbo-Visma, Jonas Vingegaard megnyerte a szakaszt.
Jasper Philipsen a mai győztes után 36 perccel gurul át a célvonalon.
Teljesen kifulladt.
Mathieu van der Poel kiesésével
egy borzalmas napot tudhat maga mögött az Alpecin.
Mindennap van valami, ami csalódást okoz,
és a csalódáshoz némi frusztráció is társul.
De ha veszítesz, vagy valami csalódást okoz,
akkor azt el kell fogadni,
és ezek a rossz érzések amúgy sem tartanak örökké.
Néha szeretném egy kicsit jobban átadni magam az érzéseknek,
de egyelőre folytatnunk kell a Tourt.
Az idei Touron szakaszt kell nyerniük.
Egyszerűen muszáj.
De Mathieu van der Poel nélkül nincs túl sok lehetőségük.
A nagy csapatoknak rengeteg lehetősége van,
de ők nem egy nagy csapat,
szóval más megoldást kell találniuk a győzelemre. Viszont ez egy lehetőség is.
Egy kihagyhatatlan lehetőség a fiatal bringások számára.
Eddig elég kemény volt ez a Tour. Reménykedtem már egy szakaszgyőzelemben.
Párszor már majdnem megvolt, de mostanáig még nem jött össze.
Viszont nagyon motivált vagyok,
hogy az utolsó alkalmak egyikén sikerül majd megragadnom a lehetőséget.
Carcassonne egy kritikus nap lesz a számunkra.
Fullasztó lesz a mai szakasz.
A hőség komoly problémát jelenthet ma. Ez lesz az egyik legmelegebb szakasz.
Hogy érzed magad?
- Melegem van. - Igen? Tiszta őrület ez a...
Délnyugaton 40°C-ot jósolnak mára.
Marha meleg van!
Nagyon nehéz lesz átvészelni ezt a hőhullámot.
Fizikailag mennyire visel meg ez a hőség?
Nagyon. Ha a testhő 37°C fölé megy, abból semmi jó nem származik.
Ekkora hőségben kétszer, legfeljebb háromszor lehet támadni.
Azután leesik a pulzus, szóval óvatosnak kell lenni.
Ez egy átvezető szakasz az Alpok és a Pireneusok között.
AZ ALPECIN-DECEUNINCK CSAPATMEGBESZÉLÉSE
Már sokszor beszéltünk a befutóról.
Megpróbálkozunk egy sprinttel.
És a cél természetesen a győzelem.
De nem úgy, mint múltkor a barátunknak Calais-ben.
Ezúttal a győzelemért sprintelj, Jasper!
Idáig még nem nyertünk ezen a Tour de France-on,
szóval a mai nap egy nagy lehetőség,
de a nyomás is nagy. Főleg rajtam.
Wout van Aert a sárga trikóssal van,
szóval fontosabb dolga is van annál, mint szakaszt nyerni.
Ők az egész Tourt akarják megnyerni.
Viszont az én csapatom szakaszgyőzelmekre hajt.
Ezeken a napokon mindent beleadunk.
Apait-anyait.
A JUMBO-VISMA KAPITÁNYA
Primož Roglič a macskaköves esése után úgy döntött,
hogy itthagyja a versenyt.
Sajnálatos, hogy haza kell mennie.
Miénk a sárga trikó, és minden segítség jól jönne.
Biztosra veszem, hogy a többiek is elbírnak a feladattal,
de azért ez mégiscsak egy komoly veszteség.
Rodezből Carcassonne-be 202 kilométer lesz az út.
A fő célunk, hogy vigyázzunk a sárga trikósra.
Maradjatok együtt, és segítsetek Jonasnak energiát spórolni!
Ami azt illeti, nagyon motivált vagyok a mai szakaszt illetően.
Értem a taktikánkat,
de a szökésbe is nagyon szeretnék bekerülni.
Mindig a legjobb akarok lenni.
Amióta csak kerékpározom, versenyeket akarok nyerni,
és ki akarom hozni magamból a maximumot.
Még most is ilyen vagyok.
Szerintem jó esély van rá, hogy egy erős csapattal előre kerüljek.
Megengeded, hogy csináljam, vagy...
Egyelőre várjuk ki, hogyan alakul a mai nap!
Az is nagyon fontos, hogy jó pozíciót szerezzetek Jonasnak.
Wout a világ egyik legjobb bringása,
de a sárga trikóért vívott harcban is nagyon fontos szerepe van.
Nem akarok megint csak a második helyért sprintelni.
Persze, de a legfontosabb, hogy védjük a sárga trikóst.
Wout van Aert a mostani bringás generáció egyik szupersztárja.
Ezek a srácok szinte bármit képesek elérni.
Nem minden bokorban teremnek olyan szupersztárok, mint ők.
Wout van Aert kifejezetten ügyes bringás.
Szerinted mi lesz, ha ő is sprintelni fog?
Ha végül sprintre kerül a sor, van Aert is biztos megpróbál majd győzni.
Ma ő lesz az egyik legnagyobb rivális.
Sébastien, itt Bruno. Hallasz engem?
Egy, két, há'! Köszöntök mindenkit!
Önök a Radio Tour mikrofonpróbáját hallják.
Hamarosan kezdődik a Tour 15. szakasza.
Jonas Vingegaard még mindig sárgában.
Két perc, 22 másodperccel vezet Tadej Pogačar előtt,
Geraint Thomas pedig a harmadik.
Hamarosan indul a verseny.
És elkezdődött!
Már most elég sok sprinter szerzett pozíciót az élmezőnyben.
Az Alpecin csapata természetesen a boly egyik leggyorsabb kerékpárosának,
Jasper Philipsennek próbálja biztosítani a szakaszt.
Zöld trikóban teker Wout van Aert, aki ma komoly veszélyt jelenthet.
A sokoldalú van Aertot kevésbé viselte meg a hegyi szakasz, mint a többieket.
Esés! Esés a bolyban!
Esés a bolyban! Wout van Aert elesett! Akárcsak Steven Kruijswijk!
A verseny megállt.
Bassza meg!
...az esés. A zöld trikós is megállt.
Rosszul végződhet a mai nap a Jumbo-Visma számára.
Kérsz másik bringát, Stevie?
Bringacsere?
Az élmezőnyben újraindult a verseny.
Wout van Aert még mindig a csapattársára vár.
Pont Stevie mögött voltam, amikor elesett.
Vele maradtam, mert láttam, hogy nagyon erős fájdalmai vannak.
Igen gyorsan halad a boly.
A legkevésbé se lassította le őket a baleset.
Steven Kruijswijk, Jonas Vingegaard egyik csapattársa még mindig a földön ül.
Wout van Aert visszaül a bringára.
Egyedül döntöttem. Szerettem volna Stevie-vel várni,
de rájöttem, hogy akkor magamra maradok, és esélyem se lesz felzárkózni.
Wout van Aert nem várhat Kruijswijkre.
Nem az a dolga, hogy lemaradjon,
hanem hogy visszatérjen a sárga trikóshoz.
A te kocsid maradjon Stevie-vel! Stevie-nek kiugrott a válla.
Mi megyünk tovább.
Elég rosszul festett.
Stevie sajnos kiesett a versenyből.
Nagyon szar a helyzet.
- Bassza meg! - A kurva életbe!
A Jumbo-Visma két embert is veszített, Rogličot és Kruijswijket.
Kezd felzárkózni. Pont mögöttünk jön.
Wout van Aert visszatért a bolyba.
A csapata többi tagja előrébb van, Jonas Vingegaard-t védik.
Elöl teker az Alpecin kerékpárosa, Jasper Philipsen.
Még 60 km van hátra.
Engedjétek el a balesetet, és szedjétek össze magatokat!
Vigyázzatok a faluban!
Vannak fekvőrendőrök, és más útakadályok is. Csak óvatosan!
Még 41,7 kilométer. Vigyázzanak a fekvőrendőrökkel!
Nem hallottál még a fékről?
Mindenki ideges egy kicsit.
Elvesztettük a csapat egyik nagyon fontos segítőjét és kerékpárosát.
És nem hiányzik, hogy ez újra megtörténjen.
Öt kilométerrel később volt egy kis feszültség a bolyban.
Lesz egy csomó körforgalom az út közepén.
Épp kijöttünk az egyik körforgalomból, és a boly újra összeállt.
- Mi az? - Egy újabb esés.
- Jonas elesett. - Ne!
Újabb esés! A sárga trikós elesett!
Jonas elesett! Várjátok be Jonast!
A sárga trikós elesett. Vingegaard elesett, de...
Mondom magamban: „Ez nem lesz jó. Lehet, hogy még a Touromnak is lőttek.”
Kell egy új bringa!
Nagy bajban van Jonas Vingegaard,
bringát kellett cserélnie, a másikat simán hagyja elvágódni.
Borzalmas félórát él meg a Jumbo-Visma.
Induljunk!
Az élmezőny mögötti kocsi menjen vissza előre!
Oké...
Szerintem mindenki várja be Jonast!
Nagyon meglep Wout van Aert viselkedése.
A sárga trikós elesett, de van Aert nem várja be.
Ez nagyon meglepő. Egyértelműen a szakaszgyőzelemre hajt.
A többiek bevárták Jonast,
és elég erősek voltak hozzá, hogy megoldják a feladatot.
Nekivágtunk a nap utolsó emelkedőjének,
és csak arra tudtam gondolni, hogy jó pozíciót szerezzek,
és időben tudjam indítani a sprintet, ezért a bolyban maradtam.
Jasper Philipsen nagyot küzd az élen.
Már majdnem ott vagy, hajrá! Már majdnem ott vagy!
Jonas Vingegaard visszatért a bolyba.
Közeledünk a célvonalhoz.
Most indul a buli. A sárga trikós visszatért a bolyba.
Az első két kerékpáros 20 másodperccel halad a boly előtt.
Lehet, hogy ma legyőzik a sprintereket?
Még 20 kilométer Carcassonne-ig.
A két srácnak legelöl már 20 másodperces előnye van.
A szökevények erősek voltak,
de még voltak gyors sprinterek a bolyban,
szóval a többi csapaton és a miénken múlott,
hogy levadásszuk őket.
Csak egy kicsi lemaradást kellett volna behozni,
de a többiek hirtelen megmakacsolták magukat.
A boly furcsa módon lassít.
Még van 20 másodperc.
A boly még 20 másodperces lemaradásban van,
de valamiért mégis lassítanak.
Az utolsó 15 kilométeren
az összetettre hajtó csapatok azt mondták, hogy:
„Oké, most nyugodjunk meg, és lassítsuk le a bolyt!”
Nagyon sok esés volt ma.
Tudták, hogy a sprintercsapatok kockáztatnának és lökdösődnének
a jó pozícióért és a győzelemért.
Épp ezért lassították le az összetett vezetői a versenyt,
hogy elejét vegyék a veszélyes helyzeteknek.
Nagyon zsúfoltan halad a boly ezen a szűk úton,
és a sprinterek tehetetlenek.
Mondom magamban: „Bassza meg! Ma is? Ne már!”
Sprintelni akarunk a célegyenesben.
Az Ineos elállja az utat.
Hát akkor lökjétek félre őket a faszba!
Mi se állunk az útjukba, amikor a győzelemre hajtanak.
Amikor a boly elérte az utolsó tíz kilométert,
a sprinterek csapatai bekeményítettek.
Próbáltak a sprintereiknek pozíciót szerezni a véghajrára.
Fel kellett zárkóznunk. Nem hagyhattuk, hogy bárki is elhúzzon.
És az Alpecin-Deceuninck átveszi a vezetést.
Harminc másodperc, halljátok?
Jasper Philipsen átveszi a vezetést a boly élén.
Gyerünk, fiúk! Hajrá!
Kevesebb, mint négy kilométer a célig.
Gougeard bajban van, Benjamin Thomas egyedül van elöl.
Benjamin Thomas egyedül ér be Carcassonne-be.
Mi lesz, ha Thomas egyedül megy végig?
Akkor megvan az első francia győzelem.
Az csodás lenne!
De a sprinterek gyorsítanak, és csökkentik a lemaradást.
Jasper Philipsen a jobb oldalon.
Wout van Aert eldobja az utolsó vizespalackját.
Az Alpecin hamarosan útjára engedi Jasper Philipsent,
aki az első Tour de France-os győzelméért fog sprintelni.
Mindenki próbál a lehető legjobb pozícióban lenni.
Az út szélessége korlátozott,
ezért nagyon óvatosnak kell lenni.
Ott van Wout van Aert!
Tíz másodpercre vagytok Benjamin Thomastól.
Benjamin Thomas nagyon küzd.
Érkezik a sprinterek falkája.
A sprinteléshez 100%-os koncentráció kell.
Több mint 60 km/órás száguldás mellett próbáljuk őrizni a pozíciónkat.
Lehetsz te bármilyen erős,
ha túlságosan hátulról indítod a sprintet,
nem fogod tudni utolérni a többieket.
Van, aki túl korán indul. Van, akinek elfogy az ereje.
Van, aki nagyon hátulról kezd gyorsítani.
És van, aki túl későn, ezért nem tudja végigcsinálni a sprintet.
Ez egy mentális harc
a lábadat kínzó fájdalom és a győzelem utáni vágy között.
Még 600 méter.
Benjamin Thomas belehúz, de hamarosan elnyeli őt a boly.
Ott is van! Már látni a célvonalat!
Benjamin Thomast beelőzik!
Pedersen a második, Wout van Aert a harmadik.
Wout van Aert padlógázzal teker!
Nyomjad!
És Philipsen is felzárkózik, a bal oldali korlát felől támad!
Egymás mellett teker a zöld trikós, Pedersen és Philipsen!
Jasper Philipsen csúcsra járatja magát!
Philipsen! Jasper Philipsen!
Philipsen megnyeri az első szakaszát a Tour de France-on!
Amikor látod magad elsőként áthaladni a célvonalon,
elöntenek az érzelmek,
és rájössz, hogy végre elérted azt,
amiért olyan sokat küzdöttél.
Igen!
- Jobban alakult, mint tavaly, ugye? - Aha.
Haver! Gratulálok! Megérdemelted.
Nem győzhetsz mindig te.
Megástam a saját síromat.
A Jumbo-Vismát ma teljesen kicsinálták.
Komoly csapás ez a sárga trikós Vingegaard-nak.
Nyugis és laza napnak kellett volna lennie.
De az a nap nagyon rosszul alakult a számunkra.
Jonas egy kicsit megsérült, és nem tudtuk, mennyire lesz rossz a helyzet.
Elvesztettünk két nagyon fontos segítőt,
ami komoly érvágás volt,
szóval feszülten vágtunk neki az utolsó szakaszoknak.
De még bármi megtörténhet.
Mindent meg kell tennünk, hogy újra talpra álljunk.
Jasper Philipsen, végre szakaszt nyertél a Tour de France-on.
Biztosan nagyon boldog vagy most.
Igen. Azt már jól tudom, milyen érzés veszíteni a Touron.
Sokszor egy hajszálon múlt.
Rengeteg...
Nem fogok a kamerák előtt sírni,
de már nagyon-nagyon vágytam erre a győzelemre,
és nagyon keményen dolgoztunk érte.
Csak ki kellett várnunk a megfelelő pillanatot és alkalmat,
és ma jött el ennek a napja.
- Élvezd ki a pillanatot! - Köszönöm.
A sikerhez vezető út tele van hullámhegyekkel és hullámvölgyekkel,
és végül talán eléred a csúcsot,
de a sikerhez vezető út nagyon hosszú.
A kudarcok után össze kell szedned magad,
és újra meg kell találnod a motivációt.
Végre!
Még nem végeztem a Tourral.
Gaudu bajban van, ő is kezd lemaradni!
Ha mentálisan nem vagy elég erős, pályát tévesztettél.
Össze kell szednem magam, és villantanom kell a csapatomért.
Geraint Thomasnak be kell bizonyítania,
hogy a kora ellenére képes Párizsban dobogóra lépni.
Gyerünk, G, nyomd meg a csúcsig!
Vajon ki fog a dobogóra lépni Párizsban?
Gaudu gyorsít!
Találjátok meg magatokban azt az erőt és csapatszellemet,
amivel kilábalhattok a hullámvölgyből!
A feliratot fordította: Vécsey Ádám